﻿DELIRAI, IMPERFETTA, SU SCALE/ AM DELIRAT, IMPERFECTĂ, PE SCĂRI (DE LA ARTURO ONOFRI LA DONATELLA BISUTTI) Ediţiebilingvă, microeseuri şi postfaţă deGeo Vasile Volumul cuprinde 37 de poeţi reprezentativi pentru veacul XX italian, anticipând însă şi poezia mileniului trei ce se scrie acum (Giovanni Raboni, Umberto Piersanti, Angelo Mundula, Maurizio Cucchi, Paolo Ruffilli, Roberto Mussapi, Francesco Baldassi, Gabriella Rossitto etc); un florilegiu bilingv ce abordează texte poetice şi autori din mai toate marile şi micile oraşe ale Italiei, de la Cuneo, Urbino, Torino până la Sassari, Montemurro (Potenza) Modica (Ragusa) şi Marradi (Romagna), de la Trieste, Genova şi Florenţa până la Milano şi Roma.Sunt prezente principalele curente şi arte poetice italiene, de la crepusculari la adepţii fragmentului pur, de la ermetici, orfici şi onirici la neoavangardişti şi neorealişti, de la suprarealişti la metafizici. Cartea prezintă texte ce au consacrat mari poeţi tip Giuseppe Ungaretti, Umberto Saba, ClementeRebora, Dino Campana, Camillo Sbarbaro, Eugenio Montale, Salvatore Quasimodo, Alfonso Gatto, Carlo Betocchi, Mario Luzi, Cesare Pavese, Giorgio Caproni, Attilio Bertolucci, Vittorio Sereni, Andrea Zanzotto, cărora le-au fost conferite prestigioase premii internaţionale şi naţionale: Nobel, Bagutta, Viareggio, Feltrinelli, Premio Montale, Insula Romana, Accademia dei Lincei Premio Nazionale Letterario Pisa, Strega, Premio Mario Luzi etc. Spre deosebire de alte antologii de acest gen apărute la noi sau în Italia, prezenta lucrare dezvăluie în premieră absolută mari poeţi de talie europeana precum Giuseppe Bonaviri, Marino Piazzolla, sau fenomenala onirică Amelia Rosselli, omişi din raţiuni care ne scapă. Fiecare poet este prezentat biografic şi bibliografic, dar de cele mai multe ori şi printr-un comentariu sau printr-un mai scurt sau mai lung eseu critic în limba română, poemele fiind prezentate în ambele versiuni, italiană şi română pentru a oferi cititorilor (italofoni, filologi, amatori de poezie)șansa de aaprecia atât calitatea traducerii cât şi valenţele textului poetic italian. Julieta Carmen Pendefunda